Anatole France

Jacques Anatole François Thibault, suteroton yoltkiraf gu Anatole France tiyir nazbeik ke nevadolesik, kobliyis koe Paris koe Franca ba 16/04/1844. Va suterotafa klepa kan ezlopa bokar aze gu veda va int vanfir. Taneon tis nevaxof unenik dene Maga, va konaka virda dokobar aze va suterotafa ugalda dene Le Temps fela mali 1866 kali 1893 sutelar.

Anatole France kan Le crime de Sylvestre Bonnard ( Gomilara ke Sylvestre Bonnard ) bak 1881 tufiuntawer. Darpe tandeem va gaderopaf uum loloon dulaper. Do Émile Zola nik, va gruadikaf favigey mu Alfred Dreyfus sugdar. Koe Histoire contemporaine ( Resarefa izva ), va zvak ke intaf ugal gedelapon pimtar inde remwir. L'île des pingouins ( Ewala dem poriol, 1908 ) tir cuynafa malyopara va gaderopebikeem. Va izvaf berpot dere sanegar : Les dieux ont soif ( Lorik siputed, 1912 ), Le Petit Pierre ( Jotafe Pierre, 1918 ).

Inaf suterotaf grabomeem tir loon pulotaf is leon abduxoevaf dam gaderopafa is ayevafa viltera. Voxen inafi tazukoyesi roti tir cuynafi ( Mu guga foxonuket neke mu rabik enawalket ). Inafa etrakasuca isu beonura koe berpoteem remawid lize va tamava tuudutana gan ukeuca dalinger.

Bak 1896 gu Francavaf Cultim zo libur ise va Nobel suterotafo poradro bak 1921 zo gabler. Ba 12/10/1924 koe Saint-Cyr-sur-Loire poke Tours.

L'Affaire Crainquebille (1901) - Crainquebille

 Kalkotavayan suterot 
 Crainquebille ( ''L'Affaire Crainquebille ), kalkot- 2015 gan Damien Etcheverry, Kotavaxak dem Suterot dotay, banliz

|style="vertical-align: top;"|

|}

nl:Anatole France

France (Anatole)
France (Anatole)
France (Anatole)
France (Anatole)
France (Anatole)
France (Anatole)